《偕邵文纶三登怀远青云楼眺荆涂两山作 其二》
清代·周仪炜

帝乡甥馆已难寻，原隰畇畇直到今。童律无功宜有罚，防风后至亦何心。

荒墟庙貌成萧瑟，泽国山图想播琴。嗣服钧台带遥甸，史臣犹侈说辛壬。

作者简介：（1777—1846）江苏阳湖人，字伯恬。嘉庆九年举人。官凤翔知县。为官廉洁。文宗六朝，诗学汉魏三唐。与同里陆继辂、李兆洛齐名。有《芙椒山馆诗集》。